CELEX: 32008R0505
Language: sk
Date: 2008-06-06 00:00:00
Title: Nariadenie Komisie (ES) č. 505/2008 zo 6. júna 2008 o povolení nového použitia 3-fytázy (Natuphos) ako kŕmnej doplnkovej látky (Text s významom pre EHP)

7.6.2008   
            
            
               SK
            
            
               Úradný vestník Európskej únie
            
            
               L 149/33
            
         
      NARIADENIE KOMISIE (ES) č. 505/2008
   zo 6. júna 2008
   o povolení nového použitia 3-fytázy (Natuphos) ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia nového použitia enzymatického prípravku 3-fytáza (Natuphos 5000, Natuphos 5000 G, Natuphos 5000 L, Natuphos 10000 G a Natuphos 10000 L), produkovaného mikroorganizmom Aspergillus niger (CBS 101.672), ako kŕmnej doplnkovej látky pre prasnice, ktorý sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Nariadením Komisie (ES) č. 243/2007 (2) bolo používanie uvedeného prípravku povolené pre odstavčatá, ošípané vo výkrme a kurčatá vo výkrme, nariadením Komisie (ES) č. 1142/2007 (3) pre nosnice a morky vo výkrme a nariadením Komisie (ES) č. 165/2008 (4) pre kačice.
            
         
               (5)
            
            
               Na podporu žiadosti o povolenie tohto prípravku pre prasnice boli predložené nové údaje. Vo svojom stanovisku z 15. júna 2006 (5) Európsky úrad pre bezpečnosť potravín (ďalej len „úrad“) dospel k záveru, že enzymatický prípravok Natuphos (3-fytáza), produkovaný mikroorganizmom Aspergillus niger (CBS 101.672), nemá nepriaznivý účinok na spotrebiteľov, používateľov ani na životné prostredie a že účinne zlepšuje stráviteľnosť krmív. Vo svojom stanovisku z 12. decembra 2007 (6) úrad dospel k záveru, že používanie tohto prípravku pre prasnice je bezpečné. Úrad sa domnieva, že osobitné požiadavky na monitorovanie po uvedení prípravku na trh nie sú potrebné. Potvrdil aj správu o metóde analýzy kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia uvedeného prípravku vyplýva, že podmienky na udelenie povolenia ustanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok ustanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. EÚ L 73, 13.3.2007, s. 4.
   
      (3)  Ú. v. EÚ L 256, 2.10.2007, s. 20.
   
      (4)  Ú. v. EÚ L 50, 23.2.2008, s. 8.
   
      (5)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá a Vedeckej skupiny pre geneticky modifikované organizmy vo veci bezpečnosti a účinnosti enzymatického prípravku Natuphos (3-fytáza) produkovaného mikroorganizmom Aspergillus niger. Vestník EFSA (2006) 369, s. 1 – 19.
   
      (6)  Vedecké stanovisko skupiny pre doplnkové látky a výrobky alebo látky používané v krmivách pre zvieratá vo veci bezpečnosti enzymatického prípravku Natuphos (3-fytáza) pre prasnice – „Safety of the enzymatic preparation of Natuphos (3-phytase) for sows“. Vestník EFSA (2007) 614, s. 1 – 5.
   
      PRÍLOHA
      
                  Identifikačné číslo doplnkovej látky
               
               
                  Meno držiteľa povolenia
               
               
                  Doplnková látka
                  (obchodný názov)
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  Kategória zootechnických doplnkových látok. Funkčná skupina: látky zvyšujúce stráviteľnosť.
               
            
                  4a1600
               
               
                  BASF SE
               
               
                  3-fytáza
                  EC 3.1.3.8
                  (Natuphos 5000 Natuphos 5000 G Natuphos 5000 L Natuphos 10000 G Natuphos 10000 L)
               
               
                  
                               
                           
                           
                              Zloženie doplnkovej látky
                              3-fytáza produkovaná mikroorganizmom Aspergillus niger (CBS 101.672) s minimálnou aktivitou:
                              
                                           
                                       
                                       
                                          v pevnom stave: 5 000 FTU (1)/g
                                       
                                    
                                           
                                       
                                       
                                          v kvapalnom stave: 5 000 FTU/ml
                                       
                                    
                        
                               
                           
                           
                              Charakteristika účinnej látky
                              3-fytáza produkovaná mikroorganizmom Aspergillus niger(CBS 101.672)
                           
                        
                               
                           
                           
                              Analytická metóda (2):
                              Kolorimetrická metóda merania anorganického fosfátu uvoľneného enzýmom zo substrátu fytátu.
                           
                        
               
                  prasnice
               
               
                  —
               
               
                  500 FTU
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, lehotu trvanlivosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva: 500 FTU.
                           
                        
                              3.
                           
                           
                              Na použitie v krmive s obsahom fosforu viazaného na fytín viac ako 0,36 %.
                           
                        
               
                  27. júna 2018
               
            
         (1)  1 FTU je množstvo enzýmu, ktorý uvoľní 1 mikromól anorganického fosfátu z fytátu sodného za minútu pri pH 5,5 a 37 °C.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: www.irmm.jrc.be/crl-feed-additives